CELEX: C2006/224/44
Language: lt
Date: 2006-09-16 00:00:00
Title: Byla C-305/06 2006 m. liepos 13 d. pareikštas ieškinys byloje Europos Bendrijų Komisija prieš Graikijos Respubliką

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/23
            
         2006 m. liepos 13 d. pareikštas ieškinys byloje Europos Bendrijų Komisija prieš Graikijos Respubliką
   
   (Byla C-305/06)
   (2006/C 224/44)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama G. Zavvós ir K. Simonsson
   
      Atsakovė: Graikijos Respublika
   Ieškovės reikalavimai
   
               —
            
            
               Pripažinti, kad trukdydama vežėjams keliais naudoti artimiausią tinkamą geležinkelio pakrovimo stotį ir kombinuoto vežimo tarp valstybių narių atveju atlikti galutinius vežimo keliais etapus, kurie yra kombinuoto vežimo sudedamoji dalis, Graikijos Respublika neįvykdė įsipareigojimų pagal 1992 m. gruodžio 7 d. Tarybos direktyvą 92/106/EEB (1) dėl tam tikrų kombinuoto krovinių vežimo tarp valstybių narių tipų bendrų taisyklių nustatymo 2 ir 4 straipsnius.
            
         
               —
            
            
               Priteisti iš Graikijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Graikijos valdžios institucijų veiksmai, kuriais siekiama apsaugoti nacionalinį ekonomikos sektorių, šiuo atveju komercinį vežimą keliais Šiaurės Graikijoje, jokiu atveju nepateisina kliūčių vykdyti teisės aktais leidžiamą ekonominę veiklą kaip antai kombinuotą vežimą Direktyvos 92/106/EEB, kuri remiantis jos 2 straipsniu turi būti taikoma nuo 1993 m. liepos 1 d., prasme.
   
      (1)  OL L 368, 1992 12 17, p. 38.